****

**Vec:** *Oznámenie k k povinnosti uverejniť informácie a dokumenty v profile v zmysle § 64*

V zmysle § 55 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ zákon “ ) si Vás dovoľujeme informovať o dočasnom úmysle nezverejniť informácie týkajúce sa zadania zákazky - verejnej súťaže s názvom **„Dýchacie prístroje s príslušenstvom, Dýchacie prístroje s príslušenstvom 2, Dýchacie prístroje s príslušenstvom 3 a Dýchacie prístroje s príslušenstvom 4“**, ktorých oznámenie o vyhlásení verejného obstarávania bolo uverejnené vo Vestníku verejného obstarávania č.

VVO 63/2020 zo dňa: 17.03.2020 pod číslom 11724 – ICT

VVO 75/2020 zo dňa: 06.04.2020 pod číslom 12850 – ICT

VVO 75/2020 zo dňa: 06.04.2020 pod číslom 12850 – ICT

VVO 74/2020 zo dňa: 03.04.2020 pod číslom 12743 - ICT

Verejný obstarávateľ dočasne nezverejní dokumenty podľa § 64 ods. 1 písm. b) zákona, a to zápisnicu z vyhodnotenia splnenia podmienok účasti, zápisnicu z otvárania a vyhodnotenia ponúk a ponuky všetkých uchádzačov doručené v lehote na predkladanie ponúk, z dôvodu plánovaného opätovného zadania uvedenej súťaže.

Verejný obstarávateľ má zato, že zverejnenie spomenutých dokumentov v profile verejného obstarávateľa a poskytnutie informácií týkajúcich nadlimitnej zákazky by mohlo poškodiť oprávnené záujmy iných osôb a mohlo brániť riadnej hospodárskej súťaži. Informácie obsiahnuté v predložených ponukách by v opakovanom postupe boli známe všetkým potenciálnym uchádzačom a mohli by ovplyvniť následný postup zadávania zákazky.

Vzhľadom na uvedené, verejný obstarávateľ zverejní dokumenty v profile verejného obstarávateľa podľa § 64 ods. 1 písm. b) zákona po opätovnom vyhlásení súťaže a predložení ponúk uchádzačmi.